CELEX: 32011D0886
Language: sl
Date: 2011-12-12 00:00:00
Title: 2011/886/EU: Sklep Sveta z dne 12. decembra 2011 o stališču Evropske unije na Skupnem odboru EGP glede sprememb Priloge IV (Energetika) k Sporazumu EGP

28.12.2011   
            
            
               SL
            
            
               Uradni list Evropske unije
            
            
               L 344/31
            
         SKLEP SVETA
   z dne 12. decembra 2011
   o stališču Evropske unije na Skupnem odboru EGP glede sprememb Priloge IV (Energetika) k Sporazumu EGP
   (2011/886/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 114(1), člena 192(1) in člena 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Priloga IV k Sporazumu o Evropskem gospodarskem prostoru (2) (v nadaljnjem besedilu: Sporazum EGP) vsebuje posebne določbe in ureditve glede energetike.
            
         
               (2)
            
            
               Direktivo 2009/28/ES Evropskega parlamenta in Sveta z dne 23. aprila 2009 o spodbujanju uporabe energije iz obnovljivih virov, spremembi in poznejši razveljavitvi direktiv 2001/77/ES in 2003/30/ES (3) je treba vključiti v Sporazum EGP.
            
         
               (3)
            
            
               Z Direktivo 2009/28/ES je bila razveljavljena Direktiva 2001/77/ES Evropskega parlamenta in Sveta z dne 27. septembra 2001 o spodbujanju proizvodnje električne energije iz obnovljivih virov energije na notranjem trgu z električno energijo (4), ki je vključena v Sporazum EGP in jo je zato treba v okviru Sporazuma EGP razveljaviti.
            
         
               (4)
            
            
               Glede izpolnitve cilja Norveške za delež energije iz obnovljivih virov v končni bruto porabi energije za leto 2020 je treba upoštevati prvotno velik delež energije iz obnovljivih virov, ki ga ima Norveška v primerjavi z državami članicami EU, in nezanesljivost ponudbe in povpraševanja zaradi kombinacije sistema za proizvodnjo energije, ki temelji na vodnih virih, in mrzlega podnebja –
            
         SPREJEL NASLEDNJI SKLEP:
   Člen 1
   Stališče Evropske unije na Skupnem odboru EGP glede sprememb Priloge IV (Energetika) k Sporazumu EGP, temelji na osnutku sklepa Skupnega odbora EGP, ki je priložen temu sklepu.
   Člen 2
   Ta sklep začne veljati na dan sprejetja.
   
      V Bruslju, 12. decembra 2011
      
         
            Za Svet
         
         
            Predsednik
         
         S. NOWAK
      
   
   
      (1)  UL L 305, 30.11.1994, str. 6.
   
      (2)  UL L 1, 3.1.1994, str. 3.
   
      (3)  UL L 140, 5.6.2009, str. 16.
   
      (4)  UL L 283, 27.10.2001, str. 33.
   
      OSNUTEK
      SKLEP SKUPNEGA ODBORA EGP
      št. …
      z dne …
      o spremembah Priloge IV (Energetika) k Sporazumu EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
      ob upoštevanju naslednjega:
      
                  (1)
               
               
                  Priloga IV k Sporazumu je bila nazadnje spremenjena s Sklepom Skupnega odbora EGP št. …/… z dne … (1).
               
            
                  (2)
               
               
                  Direktivo 2009/28/ES Evropskega parlamenta in Sveta z dne 23. aprila 2009 o spodbujanju uporabe energije iz obnovljivih virov, spremembi in poznejši razveljavitvi direktiv 2001/77/ES in 2003/30/ES (2) je treba vključiti v Sporazum.
               
            
                  (3)
               
               
                  Direktiva 2009/28/ES razveljavlja Direktivo 2001/77/ES Evropskega parlamenta in Sveta (3), ki je vključena v Sporazum in jo je zato treba v okviru Sporazuma razveljaviti.
               
            
                  (4)
               
               
                  Glede izpolnitve cilja Norveške za delež energije iz obnovljivih virov v končni bruto porabi energije za leto 2020 je treba upoštevati prvotno velik delež energije iz obnovljivih virov, ki ga ima Norveška v primerjavi z državami članicami EU, in nezanesljivost ponudbe in povpraševanja zaradi kombinacije sistema za proizvodnjo energije, ki temelji na vodnih virih, in mrzlega podnebja –
               
            SPREJEL NASLEDNJI SKLEP:
      Člen 1
      Priloga IV k Sporazumu se spremeni, kot sledi:
      
                  1.
               
               
                  točka 19 (Direktiva 2001/77/ES Evropskega parlamenta in Sveta) se črta z učinkom od 1. januarja 2012;
               
            
                  2.
               
               
                  za točko 40 (Uredba Komisije (EU) št. 774/2010) se doda naslednje:
                  
                              „41.
                           
                           
                              
                                 32009 L 0028: Direktiva 2009/28/ES Evropskega parlamenta in Sveta z dne 23. aprila 2009 o spodbujanju uporabe energije iz obnovljivih virov, spremembi in poznejši razveljavitvi direktiv 2001/77/ES in 2003/30/ES (UL L 140, 5.6.2009, str. 16).
                              Za namene tega sporazuma se določbe Direktive uporabljajo z naslednjimi prilagoditvami:
                              
                                          (a)
                                       
                                       
                                          ta direktiva se ne uporablja za Lihtenštajn;
                                       
                                    
                                          (b)
                                       
                                       
                                          drugi stavek člena 3(1) se ne uporablja za države Efte;
                                       
                                    
                                          (c)
                                       
                                       
                                          v členu 4(2) se doda naslednje:
                                          ‚Norveška in Islandija o svojih nacionalnih akcijskih načrtih za energijo iz obnovljivih virov uradno obvestita Nadzorni organ Efte najpozneje šest mesecev po začetku veljavnosti Sklepa Skupnega odbora EGP št. […] o vključitvi Direktive 2009/28/ES v Sporazum.‘;
                                       
                                    
                                          (d)
                                       
                                       
                                          v členu 22(1) se doda naslednje:
                                          ‚Norveška in Islandija do 31. decembra 2013 in nato vsaki dve leti predložita poročilo o napredku pri spodbujanju in uporabi energije iz obnovljivih virov. Peto poročilo, ki se mora predložiti do 31. decembra 2021, je zadnje poročilo, ki ga bo treba predložiti.‘;
                                       
                                    
                                          (e)
                                       
                                       
                                          v točki A Priloge I se doda naslednje:
                                          
                                                       
                                                   
                                                   
                                                      Delež energije iz obnovljivih virov v končni bruto porabi energije za leto 2005 (S2005)
                                                   
                                                   
                                                      Cilj za delež energije iz obnovljivih virov v končni bruto porabi energije za leto 2020 (S2020)
                                                   
                                                
                                                      ‚Islandija
                                                   
                                                   
                                                      55,0 %
                                                   
                                                   
                                                      64 %
                                                   
                                                
                                                      Norveška
                                                   
                                                   
                                                      58,2 %
                                                   
                                                   
                                                      67,5 %‘ “
                                                   
                                                
                                    
                        
            Člen 2
      Besedilo Direktive 2009/28/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati … pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
      Člen 4
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
      
         V Bruslju,
         
            
               Za Skupni odbor EGP
            
            
               Predsednik
            
            
               Sekretarja Skupnega odbora EGP
            
         
      
      
         (1)  UL L …
      
         (2)  UL L 140, 5.6.2009, str. 16.
      
         (3)  UL L 283, 27.10.2001, str. 33.
      
         (4)  [Navedene so ustavne zahteve.] [Navedena ni nobena ustavna zahteva.]